Anastasia (film, 1956)

Anastasia er en amerikansk, historisk dramafilm fra  regissert av Anatole Litvak, med Ingrid Bergman, Yul Brynner og Helen Hayes i hovedrollene.

Handling 
Selv om den siste russiske tsaren og hans familie ble henrettet i 1918, fortsatte ryktene om at hans yngste datter, Anastasia Nikolajevna av Russland, på en eller annen måte kan ha overlevd. I 1928 blir Anna, en syk kvinne som ligner litt på Anastasia, gjort oppmerksom på den tidligere russiske generalen Bounine fra Den hvite armé, nå innehaver av en vellykket nattklubb. Bounine er klar over at Anna tidligere var innlagt ved et psykiatrisk sykehus, hvor hun og behandlet for hukommelsestap. Men hun skal ha fortalt til en av de ansatte ved institusjonen at hun egentlig heter Anastasia. Når hun ble kontaktet av Bounine og tiltalt som Anastasia Nikolajevna, nekter hun å ha noe med ham å gjøre. Hun flykter og prøver å kaste seg i elven Seine, men dette blir forhindret. Bounine møter med sine kollegaer Chernov og Petrovin.

Bounine har allerede gjentatte ganger samlet inn penger fra en rekke aksjonærer (som er ivrige etter å få tak i en andel på 10 millioner pund, som tilhører Anastasia - men som blir holdt av en britisk bank) basert på påstanden hans om at han har oppdaget Anastasia. Men disse aksjonærene har etter hvert mistet tålmodigheten, og gitt Boudine bare åtte dager på å finne Anastasia. Bounine sørger for at Anna blir intensivt trent til å fremstå som Anastasia. I løpet av denne perioden begynner hun og Bounine også å utvikle romantiske følelser for hverandre. Senere, i en rekke nøye tilrettelagte møter med tidligere kjente og medlemmer av det keiserlige hoffet, begynner Anna å vise en selvtillit og stil som forbløffer hennes skeptiske samtalepartnere.

Men Anna må til København, hvor hun må overbevise den svært skeptiske Anastasias bestemor, om at hun faktisk er den virkelige Anastasia Romanov. I mellomtiden blir Bounine stadig mer misunnelig på oppmerksomheten som prins Paul, en annen lykkejeger, gir Anna. Ved en storslått bankett i København hvor Anna / Anastasias forlovelse med Paul skal offentligjøres, har Anastasias bestemor en siste privat samtale med henne. Selv om hun er klar over Bounines intriger, tror hun at Anna virkelig er hennes barnebarn. Men når hun innser at Anna har forelsket seg i Bounine, hjelper hun Anna å stikke av sammen med ham. Bestemoren hennes gjør det deretter offentlig kjent for de rundt henne at Anna ikke er Anastasia.

Skuespillere 
 Ingrid Bergman som Anna Koreff / Anastasia
 Yul Brynner som general Bounine
 Helen Hayes som Maria Fjodorovna
 Akim Tamiroff som Boris Andreevich Chernov
 Martita Hunt som Baroness Elena von Livenbaum
 Felix Aylmer som Chamberlain
 Sacha Pitoëff som Piotr Ivanovich Petrovin
 Ivan Desny som Paul von Haraldberg.
 Natalie Schafer som Irina Lissemskaia
 Grégoire Gromoff som Stepan
 Karel Štěpánek som Mikhail Vlados
 Ina De La Haye som Marusia
 Katherine Kath som Maxime

Referanser

Eksterne lenker 
 

Filmer fra 1956
Filmer fra USA